Leabhar a insíonn scéal iomlán Chúchulainn scríofa ag Réamonn Ó Ciaráin agus é maisithe go hálainn le healaín Dhara Vallely. Ó mhórchorpas na Rúraíochta a thagann scéalta an leabhair ealaíonta seo. Insíonn Cúchulainn: Ulster’s Greatest Hero scéal Chúchulainn, ó choimpeart go bás. San athinsint dhílis seo bunaithe ar Laoch na Laochra ar fáil ó Gael Linn fosta, tá réamhscéalta na Tána agus Táin Bó Cuailgne í féin. Tá an téacs an-chumhachtach agus so-léite. Sa 7ú céad a scríobh manaigh an béaloideas ársa seo ar phár den chéad uair. Bhí féith na cumadóireachta iontu siúd a bhreac síos na scéalta agus eolas maith acu ar an cheantar inar tharla na heachtraí eipiciúla seo.